钦定古今图书集成/理学汇编/学行典/第202卷 > 王世科
## 钦定古今图书集成/理学汇编/学行典/第202卷 > 王世科

按《卫辉府志》：“王世科，新乡宁山卫人。崇祯庚辰，岁大
饥，从父王库就食曹县，中道遇贼，夺其资，父子各奔。
及归，不见其父，弃命诣贼营寻之数十次，获一履，携
归，立小祠，奉履于其内，朝夕哭拜，终日吁祷，求得骨。
后至贼所，滴血认骨二块，捧归葬之，终其身如痴如
颠。邑令王旌其门曰‘孝声吁天’。”